**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus lihthankes „**Elistvere loomapargi toiduained ja loomasööt**“ (viitenumber 291446) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   3. Muu kui tehnilises kirjelduses täpselt näidatud alusele tuginemisel või täpselt kirjeldatud elemendi pakkumisel tuleb pakkumuses esitada hankijale kinnitus ja tõendid pakutava elemendi samaväärsuse kohta (nt tootja kinnitus pakutava elemendi samaväärsuse kohta, muu asjakohane tõendusmaterjal või viide selle saamise võimalusele). Pakkujal on õigus talle sobival viisil tõendada, et tema pakutud lahendus täidab hankedokumentide tehnilises kirjelduses määratletud nõudmisi samaväärselt.
2. **HANKELEPINGU ESE**
   1. Käesoleva hanke tulemusel ostetakse Elistvere loomapargile toiduaineid ja loomasööta (edaspidi kaup).
   2. Raamlepingu maksimaalne kogumaksumus on kuni 25 000 EUR ilma käibemaksuta.
3. **TEHNILINE KIRJELDUS**
   1. Kaup tarnitakse pakkuja poolt eraldi tellitavate partiidena vastavalt vajadusele järgmisele tarneaadressile: Elistvere loomapark, Elistvere küla, Jõgeva vald, Jõgevamaa. <https://rmk.ee/elistvere-loomapark/>. Kõik hinnad peavad sisaldama kauba transporti tarne sihtkohta.
   2. Hankija tellib vastavalt vajadusele erinevad toidukaubad ja/või loomasööda e-kirja teel, mille alusel tarnitakse tellimus hankija asukohta. Erinevate toidukaupade ja/või loomasöötade üleandmine ja vastuvõtmine toimub saatelehe alusel.
   3. Pakkuja vastutab pakutavate kaupade kvaliteedi eest. Vaidluse korral, kauba kvaliteedi osas, jääb otsustavaks hankija veterinaararsti arvamus.
   4. Toiduainete ja/või loomasööda müümisel peab pakkuja juhinduma Eesti Vabariigis kehtivatest nõuetest toiduainete ja/või loomasööda kvaliteedile, säilitamisele, realiseerimise tähtaegadele jne (toiduseadus, söödaseadus, EÜ määrus nr 178/2002, EÜ määrus nr 183/2005, EÜ määrus nr 2073/2005 jne.). Toiduainetel ja/või loomasöödal mille kohta puuduvad Eesti Vabariigis kehtestatud nõuded, peavad vastama EU liikmesriikides kehtivatele nõuetele.
   5. Kaup, kauba pakendi tüüp ja maht, kauba iseloomustus, eeldatav aastane tarnekogus (tabelis toodud kogused on eelduslikud ja võivad lepingu kehtivuse perioodil muutuda) ning tarnetingimused on välja toodu alljärgnevas tabelis:

|  |  |  |  |  |  |
| --- | --- | --- | --- | --- | --- |
| **Kaup** | **Pakendi tüüp** | **Pakendi maht** | **Iseloomustus** | **Eeldatav kogus aastas** | **Tarne tingimused** |
| **Hanke osa 1 - Külmutatud veiseliha ja linnuliha** | | | | | | |
| Veise süda | plastpakend | 400 gr -10 kg | Külmutatud või jahutatud | 300 kg | Tarne pakkuja laost, maksimaalselt 30 km kauguselt Elistvere loomapargist |
| Veiseliha | plastpakend | 5 kg - 15 kg | Külmutatud või jahutatud | 400 kg | Tarne pakkuja laost, maksimaalselt 30 km kauguselt Elistvere loomapargist |
| Broileri kintsuliha | kile- ja plastpakend | 0,4kg - 5kg | Külmutatud või jahutatud, A-klass, kondiga, nahaga. | 450 kg | Tarne pakkuja laost, maksimaalselt 30 km kauguselt Elistvere loomapargist |
| Broilerisüda | kile- ja plastpakend | 0,4kg - 5kg | Külmutatud või jahutatud. | 300 kg | Tarne pakkuja laost, maksimaalselt 30 km kauguselt Elistvere loomapargist |
| Broilerikaelad | kile- ja plastpakend | 0,4-0,5gr | Külmutatud või jahutatud. | 200 kg | Tarne pakkuja laost, maksimaalselt 30 km kauguselt Elistvere loomapargist |
| **Hanke osa 2 - Värske sealiha** | | | | | | |
| Värske sealiha | kilepakend | 2-15 kg | Jahutatud sealihalõiked kiskjatele (vaheliha, maks, neer, tailihatükid jne) | 400 kg | Tarne pakkuja laost, maksimaalselt 30 km kauguselt Elistvere loomapargist |
| Värske seasüda | kilepakend | 2-15 kg | Jahutatud | 300 kg | Tarne pakkuja laost, maksimaalselt 30 km kauguselt Elistvere loomapargist |
| **Hanke osa 3 - Külmutatud räim** | | | | | | |
| Külmutatud räim | kilepakend | 2-10 kg | Külmutatud räim, maitsestamata, terve, peaga, suurusega 12-15cm | 150 kg | Tarne pakkuja laost, maksimaalselt 30 km kauguselt Elistvere loomapargist |
| **Hanke osa 4 - Söödagraanulid** | | | | | | |
| Söödagraanulid | paperkott | 30 kg | Poro-Elo 1 või koostiselt samaväärne | 7500 kg | Ühes tellimuses 2 alust |
| **Hanke osa 5 - Söödaoder** | | | | | | |
| Söödaoder | bigbag | 500 kg | Muljutud söödaoder | 8000 kg | Ühes tellimuses 4 bigbagi |
| **Hanke osa 6 - Söödapeet (suhkrupeet)** | | | | | | |
| Söödapeet (suhkrupeet) | võrkkott | 30 kg | Puhtad, värske välimusega, kahjustuseta, illma hallituseta, külmakahjustusteta, tootele iseloomuliku värvusega. | 8000 kg | Ühes tellimuses 1,5 tonni |
| **Hanke osa 7 - Punapeet** | | | | | | |
| Punapeet | võrkkott | 30 kg | Puhtad, värske välimusega, kahjustuseta, ilma hallituseta, külmakahjustusteta, tootele iseloomuliku värvusega. | 6000 kg | Ühes tellimuses 1,5 tonni |
| **Hanke osa 8 - Porgand** | | | | | | |
| Porgand | võrkkott | 30 kg | Puhtad, värske välimusega, kahjustuseta, ilma hallituseta, külmakahjustusteta, tootele iseloomuliku värvusega. | 13000 kg | Ühes tellimuses 1,5 tonni |
| **Hanke osa 9 - Kartul** | | | | | | |
| Kartul | võrkkott | 30 kg | Puhtad, värske välimusega, kahjustuseta, ilma hallituseta, külmakahjustusteta, tootele iseloomuliku värvusega. | 6000 kg | Ühes tellimuses 1,5 tonni |
| **Hanke osa 10 - Kuiv hein ja põhk** | | | | | | |
| Kuiv Hein | rull | läbimõõduga max 1,8m | Kvaliteetne, erinevate kõrreliste segu, hallitusvaba, kuiv | 24 tk | Ühes tellimuses 8 rulli |
| Põhk | rull | läbimõõduga max 1,8m | Odra, kaera põhk, hallitusvaba, kuiv | 15 tk | Ühes tellimuses 5 rulli |

1. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi, kuhu märgib maksumuse iga kirjeldatud rea (sööda) kohta.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalik lepingu nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   3. Pakutud maksumused peavad hankijale kehtima kogu lepinguperioodi vältel. Hankija esitab pärast lepingu sõlmimist tellimusi, milles määratakse kauba nimetus ja kogus, tarneaeg, tarneaadress ja tellija poolne kontaktisik.
   4. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   6. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
2. **PAKKUMUSTE HINDAMINE**
   1. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse.
   2. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist (RHS § 52 lg 3).
   3. Pakkuja kellel esineb vähemalt üks riigihangete seaduse § 95 lõike 1 punktides 1–3 ja lõike 4 punktides 2–11 nimetatud alustest, võib pakkumuses esitada tõendid selle kohta, et ta on võtnud meetmeid oma usaldusväärsuse taastamiseks. Sellisteks meetmeteks võivad olla näiteks süüteoga põhjustatud kahju hüvitamine või vastava kohustuse võtmine, uurimisasutustega aktiivse koostöö tegemine ja teo asjaolude põhjalik selgitamine või tehnilised ning organisatsiooni ja töötajatega seotud meetmed, mis võimaldavad edasisi süütegusid ära hoida. Hankija hindab esitatud tõendeid ja kui ta leiab, et nimetatud tõendid on piisavad Pakkuja usaldusväärsuse tõendamiseks, ei kõrvalda Hankija Pakkujat sellekohase põhjendatud kirjaliku otsusega hankemenetlusest ja võib sõlmida hankelepingu Pakkujaga, vaatamata kõrvaldamise aluse olemasolule.
   4. Kui võrdselt madalama kogumaksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   5. Hankijal on õigus pidada vastavaks tunnistatud pakkumuse esitanud pakkujatega läbirääkimisi esitatud pakkumuse sisu ja maksumuse ning hankelepingu tingimuste üle osas, mida hankija ei ole riigihanke alusdokumentides määranud kohustuslike nõuetena (nö mittesiduvad tingimused).
   6. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikult (eRHRi vahendusel) või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
   7. Hankija teavitab pakkujaid läbirääkimiste lõppemisest.
   8. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse eRHRi kaudu läbirääkimistel kokku lepitud tähtajaks.
3. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus kauba tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
4. **RAAMLEPINGU SÕLMIMINE**
   1. Raamleping sõlmitakse igas hankeosas ühe edukaks tunnistatud pakkujaga raamlepingu projektis kindlaksmääratud tingimustel. Raamlepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   2. Raamleping sõlmitakse tähtajaga 12 kuud lepingu sõlmimisest või lepingu rahalise mahu täitumiseni, sõltuvalt sellest kumb tingimus saabub varem.
   3. Hankija ei ole raamlepingu täitmisel seotud lepingu eeldatava mahu ega maksumusega, kaupa ostetakse vastavalt reaalsele vajadusele ja olemasolevatele võimalustele, mistõttu raamlepingu alusel tellitava kauba tegelik maht võib olla oluliselt väiksem.
   4. Hankija soovib raamlepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
   5. Kui edukaks tunnistatud pakkuja ei allkirjasta või ei esita hankijale allkirjastatud raamlepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   6. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raameleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe hankelepingu eksemplari allkirjastatult tagastama hankijale 5 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
5. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.